Hue hopper med på Apple Homekit

I en veltimet meddelelse, der blev sendt på Facebook kort tid inden Tim Cook gik på scenen i aftes, fortæller Philips, at Hue lyssystemet får en omgang Apple Homekit-kærlighed. Hue-systemet kan allerede betjenes via iPhone og andre smartphones, men ved at komme med under Apples Homekit-paraply, åbnes der helt nye muligheder.

For eksempel vil man kunne tænde og slukke lyset i forskellige rum ved hjælp af Siri. Og man kan fortælle Siri hvilken farve lyset skal have. Der bliver sandsynligvis også en mulighed for koble lyset sammen med andre Homekit-enheder.

Annonceringen faldt som nævnt på Facebook og her forsikrer Philips også, at eksisterende Hue-pærer vil være kompatible med Homekit – magien sker angiveligt i softwaren. Philips siger, at Homekit-integrationen kommer “til efteråret”. Sandsynligvis september, når iOS 9 rammer os.

Hue hopper med på Apple Homekit